
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 79
din 30 aprilie 2015
privind avizarea unor schimburi de locuinţe, aflate în administrarea 
S.C. Apă Termic Transport S.A.

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8141/02.04.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare, cu precădere cele ale art. 72 care stipulează că “dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”;

Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere solicitarea, înregistrată la Municipiul Sighişoara sub nr. 2994/09.02.2015, formulată de cei doi chiriaşi, Radu Elena Rodica şi Şerban Nicoleta Maria, din locuinţele închiriate, situate în Municipiul Sighişoara, str. Rozelor nr. 21, ap. 3, respectiv str. Panseluţelor nr. 15, ap. 12, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuinţe;

Având în vedere solicitarea, înregistrată la Municipiul Sighişoara sub nr. 7160/24.03.2015, formulată de cei doi chiriaşi, Şoleriu Bătălan Anda şi Racheleanu Claudiu Ionel, din locuinţele închiriate, situate în Municipiul Sighişoara, str. Miron Neagu nr. 3, ap. 3, respectiv str. Miron Neagu nr. 3, ap. 2, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuinţe;

Având în vedere procesul verbal al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din data de 02.04.2015, înregistrat cu nr. 8112/02.04.2015, prin care se aprobă schimbul de locuinţă între chiriaşii, Radu Elena Rodica şi Şerban Nicoleta Maria, din locuinţele închiriate, situate în Municipiul Sighişoara, str. Rozelor nr. 21, ap. 3, respectiv str. Panseluţelor nr.15, ap. 12 şi schimbul de locuinţă între chiriaşii Şoleriu Bătălan Anda şi Racheleanu Claudiu Ionel, din locuinţele închiriate, situate în Municipiul Sighişoara, str. Miron Neagu nr. 3, ap. 3, respectiv str. Miron Neagu nr. 3, ap. 2;

Având în vedere Raportul de specialitate al Direcţiei Administrarea Patrimoniului, înregistrat cu nr. 8139/02.04.2015, cu propunerea de avizare a schimburilor de locuinţe;
Având în vedere avizele favorabile ale tuturor comisiilor pe domenii de specialitate;
În baza art. 36 alin. 2 lit. ,,c”, alin. 5 lit. ,, b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se avizează schimbul de locuinţe între chiriaşii, titulari ai contractelor de închiriere de locuinţe, astfel :

- chiriaşul Radu Elena Rodica, titularul contractului de închiriere nr. 144/15.11.2004, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Rozelor nr. 21, etaj I, ap. 3, va face schimb cu, 

- chiriaşul Şerban Nicoleta Maria, titularul contractului de închiriere nr. 167/15.11.2004, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Panseluţelor nr. 15, etaj M, ap. 12.


Art. 2. Se avizează schimbul de locuinţe între chiriaşii, titulari ai contractelor de închiriere de locuinţe, astfel :

- chiriaşul Şoleriu Bătălan Anda, titularul contractului de închiriere nr. 19/07.01.2003, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Miron Neagu nr. 3, et. 1, ap. 3, va face schimb cu, 

- chiriaşul Rachelean Claudiu Ionel, titularul contractului de închiriere nr. 406/10.05.2013, a locuinţei situate în Municipiul Sighişoara, str. Miron Neagu nr. 3, parter, ap. 2.

Art. 3. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimburilor de locuinţe.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, personalul Compartimentului Spaţiu Locativ din cadrul aparatului de specialitate al primarului şi S.C. Apă Termic Transport S.A.
Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;

  1 ex. Compartimentul Spaţiu Locativ;
  5 ex. S.C. Apă Termic Transport S.A.

13 ex. 

A.B.
